
PATVIRTINTA
Valstybės sienos apsaugos tarnybos 
prie Lietuvos Respublikos vidaus reikalų
ministerijos vado
įsakymu Nr.

[bookmark: _Hlk38964161]RESPUBLIKINIO MOKSLEIVIŲ KOMIKSŲ KONKURSO „PASIENIEČIŲ DIENA TARNYBOJE“  NUOSTATAI

I SKYRIUS
BENDROSIOS NUOSTATOS

1. Respublikinio moksleivių komiksų konkurso „Pasieniečių diena tarnyboje“ (toliau – konkursas) nuostatai nustato konkurso tikslą, dalyvius, organizavimo, darbų pateikimo, vertinimo ir apdovanojimo tvarką.
2. Konkursas organizuojamas siekiant skatinti jaunimo užimtumą, pabrėžiant pilietiškumą, laisvės svarbą, meilę Tėvynei, formuoti teigiamą pasieniečio profesijos įvaizdį visuomenėje, populiarinti ją bendrojo lavinimo mokyklose.



II SKYRIUS
KONKURSO TIKSLAS IR UŽDAVINIAI

3. Konkurso tikslas – skatinti mokinių  kūrybiškumą ir pilietiškumą, supažindinti su pasieniečio profesija bei Valstybės sienos apsaugos tarnybos vykdomomis funkcijomis, pasitelkiant komikso žanrą.
4. Konkurso uždaviniai:
4.1. skatinti moksleivių kūrybiškumą, vaizduotę, ugdyti jų pilietiškumą ir patriotizmą;
4.2. gerinti glaudesnį Valstybės sienos apsaugos tarnybos prie Lietuvos Respublikos vidaus reikalų ministerijos (toliau – tarnyba) pasienio rinktinių pareigūnų bei darbuotojų ir moksleivių bendradarbiavimą;
4.3. organizuoti moksleiviams prasmingą ir turiningą laisvalaikį;
4.4. populiarinti pasieniečio profesiją, skatinti pažinti tarnybos veiklą.

III SKYRIUS
KONKURSO ORGANIZATORIAI IR DALYVIAI

5. Konkurso organizatorius – tarnybos Pasieniečių mokykla ir konkurso vertinimo komisija (toliau – komisija).
6. Komisiją ir tarnybos Vilniaus, Varėnos, Pagėgių ir Pakrančių apsaugos pasienio rinktinių (toliau visos kartu – pasienio rinktinės) konkurso vertinimo pakomises (toliau – pakomisės) sudaro ne mažiau kaip keturi nariai. 
7. Konkurso dalyviai:
7.1. tarnybos pasienio rinktinių veiklos teritorijose įsikūrusių bendrojo lavinimo mokyklų 4 – 9 klasių moksleiviai, suskirstyti į trys amžiaus grupes: 
4 – 5 klasių mokiniai; 
6 – 7 klasių mokiniai;
8 – 9 klasių mokiniai.

IV SKYRIUS
KONKURSO ORGANIZAVIMAS

8. Konkursas prasideda 2026 m. spalio 5 d. ir trunka iki 2026 m. spalio 30 d.
9. Konkurso dalyviai iki 2026 m. spalio 30 d. komiksus turi atsiųsti elektroniniu paštu tarnybos pasienio rinktinių bendruomenės pareigūnams, koordinuojantiems renginį: tarnybos Vilniaus pasienio rinktinėje – Jolantai Vaickuvienei, el. p. jolanta.vaickuviene@vsat.vrm.lt, tarnybos Varėnos pasienio rinktinėje – Gintarei Kubilienei, el. p. gintare.kubiliene@vsat.vrm.lt, tarnybos Pagėgių pasienio rinktinėje – Kristinai Minsevičiūtei, el. p. kristina.minseviciute@vsat.vrm.lt, tarnybos Pakrančių apsaugos pasienio rinktinėje – Vestai Flick, el. p. vesta.flick@vsat.vrm.lt.


V. SKYRIUS
KONKURSO DARBŲ REIKALAVIMAI

10. Konkurso tema – ,,Pasieniečių diena tarnyboje“.
11. Komikse turi būti pavaizduota bent viena pasieniečio tarnybos situacija arba funkcija, pavyzdžiui: 
11.1. valstybės sienos apsauga;
11.2. patruliavimas;
11.3. pagalba žmonėms;
11.4. modernių technologijų naudojimas;  
11.5. paieškos ir gelbėjimo darbai;
11.6. dokumentų tikrinimas pasienio kontrolės punkte.
12. Komiksą turi sudaryti 4 –8 kadrai, pasakojantys vientisą istoriją.
              13. Komikso formatas – A4 (210 x 297 mm) piešimo popieriaus ar kartono lapas.              
              14.Darbai gali būti atliekami spalvotais pieštukais, flomasteriais, akvarele, guašu, kreidelėmis, tušu, arba mišria technika.
15.Vienas dalyvis gali pateikti vieną komiksą.
16.Nuskenuoti arba nufotografuoti komiksai JPG arba PDF formatu perduodami pakomisėms. 
17. Kartu su darbu pateikiama ši informacija: 
17.1. autoriaus vardas ir pavardė;
17.2. klasė ir amžius 
17.3. komikso pavadinimas
17.4. ugdymo įstaigos pavadinimas;
17.5. mokytojo vardas, pavardė ir kontaktai;
17.6. tarnybos pasienio rinktinės pavadinimas;
18. Pakomisės nariai pasilieka teisę nevertinti komikso, jeigu pateikta informacija pagal nuostatų 17 punktą bus neišsami.
19. Pakomisės iki 2026 m. lapkričio 20 d. išrenka trijų grupių nugalėtojus – po tris geriausiai įvertintus komiksus.
20. Pakomisės nugalėtojų komiksus (jų skaitmenines versijas) iki 2026 m. lapkričio 25 d. perduoda tarnybos Pasieniečių mokyklos vyriausiajai specialistei Gražinai Čižienei el. p. grazina.ciziene@vsat.vrm.lt, nemokama failų siuntimo platforma wetransfer.com arba kitomis elektroninėmis priemonėmis.
21. Komisija iki 2026 m. lapkričio 30 d. išrenka geriausius komiksus, kurie vėliau gali būti eksponuojami tarnybos Pasieniečių mokykloje.
22. Komiksų konkurso nugalėtojai paskelbiami iki 2026 m. gruodžio 1 d. 

VI SKYRIUS
KONKURSO DALYVIŲ KOMIKSŲ VERTINIMO KRITERIJAI

23. Komiksų vertinimo kriterijai:
23.1. kūrybiškumas ir originalumas;
23.2. siužeto aiškumas ir nuoseklumas; 
23.3. pasieniečio veiklos ir funkcijų perteikimas;
23.4. temos atitikimas ir estetinis vaizdas. 

VII SKYRIUS
KONKURSO NUGALĖTOJŲ APDOVANOJIMAS

25. Visose grupėse apdovanojama po 3 nugalėtojus. 
26. Prizai nugalėtojams perduodami per pakomisių narius – rinktinių bendruomenės pareigūnus. 

VIII SKYRIUS
BAIGIAMOSIOS NUOSTATOS

27. Komisijos sprendimas neprotokoluojamas ir neskundžiamas.
28. Informaciją apie konkurso organizavimą ir eigą teikia tarnybos Pasieniečių mokyklos vyriausioji specialistė Gražina Čižienė, tel. +370 61626449, el. p. grazina.ciziene@vsat.vrm.lt.
__________________________
